**Barnehagens tradisjoner og markering**

I Rammeplan for barnehager står følgende under fagområdet nærmiljø og samfunn:

«Barnehagen skal bidra til kunnskap om og erfaring med lokale tradisjoner, samfunnsinstitusjoner og yrker slik at barna kan oppleve tilhørighet til nærmiljøet. Kulturelt mangfold, ulike levevis og ulike familieformer er en del av fagområdet.»

Vi er opptatt av å ivareta de tradisjonene som vi har i vår kultur. Vi mener at tradisjonsmarkering er en del av vår kulturformidling, og at det er noe som skaper tilhørighet i samfunnet vi bor i. I tillegg ønsker vi å gi barna et innblikk i hvorfor vi markerer de ulike tradisjonene. Noen av tradisjonene er arrangementer hvor foreldrene også deltar – noe som er positivt for alle parter og som fremmer fellesskapsfølelsen. Andre arrangementer er kun for barna, vi formidler dette ut til foreldrene før hvert enkelt arrangement.

|  |  |
| --- | --- |
| **Tradisjoner** | **Markeringer** |
| Basar | Samefolkets dag |
| Skummeluke | Barnehagedagen |
| Lucia | Bursdager |
| Julebord | Pridemåned |
| Påskefrokost | 17.mai |
| Uteuker | Mangfold – merkedager for andre land med tilhørighet |
| Sommerfest | Newton |
|  | Livsgledebarnehage |